
AGANCHENGANI 

Chengoni chasongo, Achik pagitchanirang jikdong-sedongani 
niam-bewalrango aro nokdango ong a obostarango pangchake 
jikdong-sedonga. lano chra rakgipa angde seng-giparang an-tangni 
pj^pa ba wanggipa nokdango obostarang namkala ong-ode aro jikni 
kosako jikko bi-dapode sakgni ba sakgittam dakeba jikko on-dape 
chrani bilkojakkala. Unigimin, ia kitapni bimingko JIKRONGDIK 
ine katta bichongko done kan dikgipa dakmesokaniko seaha. la 
dakmesokani sanaba ka-dingc roani. sanabade chanchie niani, 
sanabana skidapani ongnaba donga. 

A chik pagitchamrangni jikdong-sedonganio, badiaba 
manderangni jik sakgni ba sakgittam kimaniko anga an-tangba 
nikrikkuengaaro gipinrangni aganrilinge roanirangko knarikani gitade, 
Chelu Asanpa matgrikba Jikrongdik donpile jikgipa kima ine agana. 
Anga iano darangkoba miksonge sea ong-ja indiba an-tangni 
gisikonikosa ia Dakmesokaniko seaha. Segiminrango saniba biming 
ba janggi tangani baksa apsan ong-naba donga, indiba nan maibakai 
nanggakeasan ong-aigen. 

la kan-dikgipa dakmesokaniko seanio, Chokpotgre-songni Pa 
Dingjeng Rema Marak ku-pattianiko on-e angko dakchakanina anga 
mittelbea 

la ki tapko bimang ong-atna bimchipe computer-o segate 
dakchakanina angni depante Shri. Bikkingstone Chambugong Marak- 
ko anga mittelbea Pilak segiminrangko nie namdapatan baksa bang-a 
ku-pattianirangko on-e dakchakahani gimin angni depante Shri Crystal 
D.Marak, Assistant Professor, NHHU, Tura, ukoba anga mittelbea. 

Bon-kame, angni skigipa Prof. Caroline R. Marak, former Head 
of the Garo Department, N.E.H.U. Tura -ko pilak segiminrangko 
nigope namdapatan baksa agandapaniko on e skie on-anina anga kusi 
ong-bean baksa mittelbea. 


Dated Chokpot-Bibragre, 
The 5*^ June, 2013 


Awensing S. Rongmutbu 
Chokpot- Bibragre. 




Agandapani 


Awensing S. Rongmuthu-ni Jihrongdikplay\a:'^2Xi% kattao 
mesoka gitajik bang-e kimani giminsan ine aganode gualani ong-gen; 
maina iako segipa A-chikrangni Britishni dokkol ka-na skang chasongni 
chasongna janggi tangbewalko mesoke seaha. la neng-begipa a-brio 
a ba o e janggi tangani ong-mankuja ingipa gita, me-chikrangni 
gadangara namen onachim. lano mesoka gita, rasong griode 
me-chikrang jikmongma, jikgite, jik a-jak, jik nokkol ong-na 
nangaiachim. Me-asa bilaka wa-saa ba chol dongani kri jik sakgni 
sakgittam kimachim. Jikmongmana dingtangmancha kusi ong-ani ba 
advantage dongja. 

Ua rasong donga dongjani gimin aganna ga-aka, maina 
me-chikrangni janggi tangao kusi ong-paani, dignity gnang janggi 
tangpaani purely uamangni boradosa pangchaka, janangaosa 
pangchaka. Maina uachasongrang, andalani chasongrang, lekka-pora 
ingipaan gri, gimikni bidingo jranganian gri. Lekka-porao class gadoani 
baksa chu-sokana katchaani gnang, society-o niksengpaani, uiani- 
ma-siani gnang, aro dal-gipa porikarangko pass ka-ode kam man-paani 
chol gnang. Government, private-oha kam man-on gadang chu-bate, 
nambate janggi tangna man-a. Indakgipa gadoani uamangni janggi 
tangao dongsrangja, ka-dongsoani gri gita tikkelaniba gri. Uno muscle 
power ba be-en bilakanian pilak ma-sianirangnaaro chanchianiiangna 
bata. Me-chikrangna chanchie, uamangni janggi tanganiko protect 
ka-na, chel-chakna A-chikrango chanchiani gri. Me-chikrangoni ma-a 
paani bagimin nokdangko man-rika; ua matrilineal systemko 
an-chingni pagitchamrang dakangaha, una agre me*chikrangko 
chel-chakanina maming gipin dongja. A-jak chotna man-gijagipa 
me-chikrang jik a-jak ong-angna nangaiaha, dakgrike segipako 
so-otode jik nokkol ong-aiaha. Me-chikrangni janggi tanganiarasko 
sasimsimani gitasa nikata. Onia ka-ako janggi tanga gimik chaktatna 
nangainenikata. 

A-chikrang chonbegipa jat ong-oba indita neng*e A*chik 
a-songo songdongeaha, songsa song gipin baksa, jolsajolgipin baksa 
a-king gipin baksamelija, pangnana-selgrianbobUdinga. Koiani gnang 
janggi tangna nanga, a ba, anti re-oba au miksuna re-oba. A-sel 



mingsade sko sotani tradition ong-a; ia me-asarangni kam ong-a, 
badita sko chimongna mana indilan rasong man-a aro mingsinga. 

Indiba matgrikrangnaba kenskaani gnang, maina gipin 
matgrikrang, je songoniko mingsinggipa matgrikko timskaa. Uamang 
saksa sakgipinko an-tangna batna onna sikja. Uni gimin maming a-sel 
grioba, matgrikrang adita salko raeba mingsinggipa matgrikskako sko 
sotna ine songrea. Indakgipa mingsinggipa matgrikni skoko man-ode, 
sotgipako mingsing minggamskaa. Saniba siana on-chapatna- 
we-chapatnamangmang ong-ja; matgrikrangnade sko sotnade maming 
a-sel nangja. la play-o, play ong-ani gimin ua chasongo agangipa 
kattarang, aganbewalkon dialogue-o jakkalaha. Ua kattarang 
aganbewalsan ong-a; uni gimin badiaba kattarang da-o ia chasongo 
knadikani baasigija ong-naba donga, indiba uarangko dingtangatjaha 
aro galjaha. 

Kroshnil D. Sangmajekai nipilateAchikrangnijanggitangako 
seaha, iaba apsan approach ong-anga. An-chingde chasongtangni 
giminsa ui-bataia; re-anggiminni giminde ui-na komibca. Britishni 
sokbana skang chasongrangni ma-ambi ba itihasko, aro janggi tangani 
bewalko ui-na gita sea-jota dongja, aganritingakosa knagipade knae 
adita ui-a. Indibajemangan songjinmao adita chasong dongaha, aro 
Christian society-o dongc ia dingtang culture-o dal-bagiparangpre- 
colonial A chik societyko chanchiatnadc neng-aha. jc society-on 
me-chikrangna maming nama status dongja. 

K.U.Sangmani seanirango gitan ianoba an-chingni aganronga 
kattarangni nalsachigipa kattarangko author jakkalaha, jekai imbrea, 
banal paka, krusora. Ua Chokpot jolni dialectko man-chape seaha. 

Uamangni economic conditionko aro kamrangko iano 
mesoka. Jik a-jak Ronje Asanpana gro bang-a, uko advantage ra-e, 
uko jik dakani kosakoba, wak pale man-akoba Asanpasa ra-gopaiaha. 
Chelu Asanpa tangkako jikbringrangnasa koros ka-bata, noktangna 
gana china, cha-a ringanina koros ka-a gri. 

Mama adarangko chra ine, nogipa-namchiktangrangko 
chel-chakgipa ine agana, aro uan uamangni kamchim. Indiba chrarang 
chel-chakani kamko ka-ja ine ia play-o nikna man-a. Uamang me-asa 
ong-e me-asani interest-kosa. nia pakma, me-chikni interest-ko nija. 



Uamangni nogipa-namchiktangrang maikai janggi tangenga, uamang 
niatja. Uamangni chanchianirang, decision ra anirang tongkandi 
nikaniosapangchake daka, mikkangchiniko niksoja. Indakgipa^^r/ 
comingrmg, ja-manchakanirang Achikiango donga. 

Ua andalani salrangko niate, ia chasongni bi-saiang, mea aro 
me chikrang, chasongtangko, aro badita apale choltang da o gnang 
narangko tosusaate, uamang skie lana nanga. Indakgipa seaniianga 
pilakkon mikron nikatani onga. 

Dated Tuia, Prof- Caroline R. Marak, 

The 3^“ June, 2013 Former Head of 

the Department of Garo, 
N.E.H.U. Tura Campus 




JIKRONGDIK 


CHARACTER-RANG 


CheluAsanpa- 

A chik matgrik 

Jikmamong Okdot- 

Chelu Asanpani skanggipajikgipa 

Jikgite Sanje- 

CheluAsanpani gnigipa jikgipa 

Jik a-jak Ronje- 

Chelu Asanpani sakgipin jikgipa 

Bosot- 

Daruagre songni me-apa 

Rangtong- 

Daruagre songni meapa 

Bodamma- 

CheluAsanpani nogipa-namchiktang 

Bodampa- 

CheluAsanpani boninggipa. 

Sanrema- 

Bodampa baksa chame malgipa 

Nokma- 

Chijranggri songni 

Bika Ranjapa- 

Salaram Mikgitchakni saksa matgrik 

Nokgilpa- 

Chelu Asanpani jonggipa 

Warepa- 

CheluAsanpani gritang 

Joningpa- 

CheluAsanpani mosatang 

Chongdokpa- 

Daruagre songni me.apa 

Mikjol, Kujol, aro Borot- 

Songni manderang 




DAKMESOKANI BAK I 


Chengo A-chik pagitchamrangoni Chelu Asanpa namen 
bilak-wa-sagipa, gisik seng-gipa, bobil dingrakgipa sko sotrakgipa 
aro re-ramo jang-nanggipa, badingo chinanggipa saksa matgrik 
do-misal ong-achim. Ua gingting saruk napmanman, pakwal bija 
samanman dakpile dalachim, jakimilan brapong matchok su-o 
bususu, kusimangan araru, dru kao raksusu. jakgitokan silgantong 
jagrengan monggolsil, chae den-susu sike doksusu dakgipa mande 
ong-achim. Ua bobil grongo ginal namsango watpilgijagipa, 
tang-pilgijagipa mande ong-achim aro kena-sika an-dil-moa 
dongjachim. Ua Ontimramni gittimo Dobiigani a-songo Chijranggre 
songo atchie dal-roroaha. Dal-a bilsoke kambe imbreahaon, 
Chijranggre songko wate re-roroengon, Daruagre songo jikdong- 
debae nokdangko dakengachim. Chelu Asanpa bobil-dingrakgipa 
sko sotrakgipa ong-an baksana, jechi re-oba-jeko nikoba jeko 
man-a ukon an-tangni jik dakroroe, jik kimrakgipa mande 
ong-achim. Indake Chelu Asanpao jik sakbri ba sakbongana 
komigija dongachim. 

(Pringsao Chelu Asanpa salgipeng jolni Nobisa (Sibbari) antichi 
re-na ine pringwalni tusiaoni chakate jikma-mong Okdot-ko 
demcsae mipring songchina aganaha.) 

Chelu Asanpa: Oh, bitchuma chakat, anga Nobisa antichi 
gong-sa pelsana anasa-anagnina re-rame 
dorame nina amenga, alamala cha-sik ringsika 
dongjaode ramadilo tongkandio mibang- 
chongchang napnaba donga; ra, chakate mi- 
bijak songatbo, bitchuma chakat. 

Jiknia*mong: (Gam-bregija manenga gnang) Bitchumani 

jakmasa toama? Nang’ jikgite Sanje 
achakbimade 

Okdot 


CheluAsanpa; 


Jikgite Sanje: 


Jikma-mong: 

Okdot 


Jikgite Sanje; 


song-na-ritna changkuja inagita, pangnan 
bitchumani songa-ritako nanagri cha-e-ringe 
balwa ringe ginggitdoe seng-a daktokenga, 
kang kare ki-singkop sa-dikanan rom-rome 
dongpaengo angade, an-seng gitchake rotok 
na-song. 

(Jikma-mong Okdotko rang-date) Sanjeara 
pringwalnin medik-samdik natna chi ko-na 
re-angjok, Rangjeara bi-sana mandik-mansi 
dake sok kanaan matchotja. Bitchiunara na-ara 
bitchumaroro namjaroroesa agangitdoe 
gingting songdoe daknasa man-aia, 
basakobade na-ade janggil palgnok. 

(Kok ole re baenba) Okdotara da-oba 
chakatkujama? Basakosa anti-akang 
re-angnagipa cha-e ringe re-anggnok? Mi 
songengama senga dakengama? Bitchumaska 
gita dakpabo na-ara. Jawa bitchumade 
do-gisika ku-saon chakate mi bijak 
song-manjok, walgimik tusiani an-grengba 
guasuba sapajama naa chachara. 

(Ka-onang-bee rangdata gnang) Nang-se 
achak bipa jatjat gep-gepa dakpagen, 
angkosa nokkol rakkiama? Na-songni 
an-sengriri balbing balbing re-mikmike seng-a 
dakna re-angako, na-songde song-na ritna 
jakgri ina gita. 

(Nokningchi Rangjekc agana) Bi-sa 
saksamangmangna sok kane roari 
bitchumakosa nichake dongaiama? Salsal 
bi-seiko jako kale roenba, bitchuma seltagijani 

Jikdopchap: 

Rangje 


Jikgite Sanje: 


Chelu Asanpa; 


Jikma*mong : 
Okdot 


jakrimakosa cha-toama? Nangako aganode 
gep-gepa gel-gela ina dakpilgen. 

(Mikbelok niertba rang-datgale) 
Bitchumakon anganisienga, nononi ki-chip- 
subuchip ba-rarangkosu-e, neng-takna 
man-pilgija da-osa agrangni matchu ki-itangko 
gale jenggam goe re-bapaa.Indake nisigilgile 
jikjak giso dakaigen inean angara budepa 
seltagijako ra-na jechakachim. Nang-ni 
setangna kene on chap dokchap dakani 
a selsa anga jakgitel ong-pana man-jajok. 
Sakgipin panteko man paode anga duk 
ong-pajawachim. Nangni a-selan anga gitchi 
korokengjok. 

(Mikdalongdalong nitate) Dakbibinok anode 
na-ade, sakgipin panteko kimode ku-si 
ong-simsime dongainok biade. Galen katarok, 
dokean roarok nang-ko, nokdanggri ba-kugri 
brange gitchoe ronamangmang anode, tola 
inode da-omangba panteko kimeni. 

(Nokbalimo re jingjange manengjoljole) 
Na songara ma ningsaba ku keng-wa-keng 
jikjakkamaia, angni guasu cheng-chike, 
jagiteng chamteke re-ram-redoe 
aldumittangakode maming gitaba nikpaja, 
baseikobade nokgimikkon gale katsrangnasa 
sikaia angade. Anga Ronjechi re-angknna, mi 
bijakko song-e tarie donsotokbo. 

(Mikchi ipbakjoljole) Angni saksan kime 
donge, song-e chane a-bakku ramadilon 
indakpile nachil knajachim. Neing-ni jikni 

kosako jik, deni kosako de dake kimdapdap 
dongdapdap dakani a-sel. Gipin me-asade 
nang'gita jik kimja de ba-ja, da-o anga 
bitchuma sinasiosa nachil gapchipe neng-skime 
cha-na nangenga. (Hik-hike grapenba noksiko 
asongdate donga) 


(Ba*ra peng*a) 

DAKMESOKANI BAK II 

(Chelu Asanpa jik a-jak Ronje-ni nokchi re-anga.) 


Chelu Asanpa: 

Jik a’jakRonje: 

Chelu Asanpa: 

Jik a*jak Ronje: 

Rangtong; 

Jik a*jak Ronje: 


(Nokona sokani tapan) Ronjeara 
chakatkujama? Baosa nang-ni chibet palna 
am-gipako da-oba rim kujama? Tangode 
salchugnok. Anti re-nagipama re-janagipa? 

(Nokningo donge chrika gita) Pringnin 
Rangtong aro Bosotko rim-e kae donchina 
waknolchi watatjokde angara, baosa 
Rangtong, Bosot? 

(Babilsio nape duk ong-a gnang) Angni 
bitchumarangde pringni anti re-na mi-bijak 
songchina aganani gimin nokgimik 
jikjaktokenga; Una ma-nengpetpete donbajok. 
Naade mi-bijak songman-pajok danang! 

(Ka dingsmite) Oe! Angade walsring 
dongkuengon songman chanmane nang*ni 
aganata gitan tarimanjok, nangjikdranga 
nisigilgile jikjaktokenggen. (Chrikwate) Baosa 
Rangtong, Bosot da-onaba chibetko 
rim-bakujama? 

(Waknoloni re-bapile) Wakkoara badiako 
rim-atenga? Changbokkoma chibetko? 

(Rang-datgale) Na-songara aganmittingode 
bel'belari peksileke nachilde bachibasa, 
bi-sakoara maiko palchruna, wakcheinggipok 
Do-regipuko rim-babo. 

Rangtong; 


Bosot: 


Rangtong; 


Rangtong; 


Bosot: 


Rangtong; 


Bosot: 


(Katjoljolange) Bosot! Bosot! 
Wakchanggipok do-regipukosa rim-atenga, 
an*chingni koksep watade chakgenma, 
chakjawama mosa? 

(Ka-dinggakgake) Angan ia changbokkosa 
ong.gen ine chanchia; koksepde sikpetpetato 
chakaigen mosa. Ra. . . ja-tengo sik. 

(Wagam chikmijile rang-san wak ja-tengo 
sikenba) Ra, ra, koksepko stikat mosa. 
(Bosotni koksep stikna dakon, wakde 
chiltimake bilwate katangon, Rangtongde 
wa-chusa batplle tang-ange gando bakkokpile 
romromangjok. Bosotba ka-dake wakni skoo 
koksepko stikatoa, ararao siktimange su-teke 
wakni budusa salromromagita dake 
a-dobekrarao asongdate dongaijok.) 

(Ka-dinggekgeke) Ra, mosa na-an wakko 
rim-skabo, anga koksepko rang-san 
stikatskana. 

(Dobekrara chakatbae) Ambibiengama 
na-ara? (Rang-san wakni ja-gatengo sikaaha, 
Rangtong niksrapgija wakni skoo koksepko 
stikataha. Indake uamang jenetene gilchi-gilok 
dakgrikenba wakko rim-na man-aha.) 

(Ding-ol gramchiko etbakjoljole) Dakbibia 
na-ade, bipa sakgnikode kalake rona 
am-achimmo, 

(wakko kae de-baenba noksarao done) 
Wakde dakgrian dal-jok, kolchangdokde 
neng-mangijan ra-najok. Ia wakko nibo 

CheluAsanpa: 


Rangtong: 

Bosot; 

Rangtong: 

Jik a*Jak Ronje: 

Rangtong; 


manisong, dakgrian dal'jok bilimpile miljok 
danang. 

(Miketchi nie) Rangtong, Bosot, na-song 
mosasa Nobisa antiona chibetko 
de'angsobone, Ronjeba apsan re-angsoe 
Dasing bibraona sokeon, an^o sengsotokbo. 
Anga dongjaode saoba sajaba kalak- 
sningnaba donga. 

(Rangtong aro Bosot mosasa wak ripejoljole 
golpo kae re^angsoaha.) 

(Ka dingsmite)Chelu Asanpade jikba 
bangakonmo mosa, banikosa kimdamjoksai? 

Ha, na'a Chelu Asanpako da-osa nikane? 
Jikrongdik don e kimgipasa biade, da-oba 
nokon jikgipa sakbri donga. Odot, Sanje, 
Rangje, Ronje aroba jikburingba bang-pret, 
bitchumakode jakkalgija galchipe donaijok. 

(Mikketchichi nie)Chelu Asanpara 
gisepgisepsa nang-ni nokonade re-baiama mani 
Ronje? Badakesa na-ara se dongongjok? 
A'jak ra-gipa duna-sikgipa gita, bi-sa-desa 
man-jokode sawa aldu-mittangnajok? 
Sakomancha awang apaa ine okamnajok? 
Pagipa gri brange dongainajok danang. 

(Ka'dingsmit dake) Na-ongni belbelna 
gong'akosa ho’ong, angkoara gro daka ajak 
ra ako chotna on-na manjani giminan gro 
rikenga ajak sote jikni kosako jik dakenga. 

(Ka'dinggakgake) Ha ha ha... Mosa, 

an chingbatangka-paisadongode a-jak on*e 
duna bote bang-en jik-kimna man-genchimmo? 

Bosot; 


Jik a.jak Ronje: 


Rangtong: 


Bosot: 


Rangtong: 


Jik a*jak: 
Ronje 


CheluAsanpa: 


Oe Na-a mosa, randirai dakgiparangna 

on-ode botode galramsoram dakpile 
an-chingba jik man-napang. 

Rangtong Miktong, Bosot Boting, na-songde 
galramsoram man-bebeginok jikkode, gando 
karittengako ganemamangde da toladak, 
bitchuma rendiaba na-songko sing-e minge 
nijawa tolanode dake ni! 

Hahai, mosa an-chingnade wak de-baana 
kolchangsa tangka on-na amenga, na-ara maiko 
ra-bapagen? Hai randirangna bote 
nisrangnama an-chingba mosa. 

Aiao! Mosa na-ara bi-sadake aganade, angade 
nonomagipaan ki-sang napongako gane 
roaiengjok, gipinchi kam a-selna re-oba 
jiktangnan kratchachakpila, daksari kingsa 
ra-bae on-gen. 

Hoema mosa, angaba manitangna jakstemko 
ra-bagen, jaksio sikkroke gane ropachina. 
Nang’ namchiktangnaba natapsi aro 
rikmatchuko ra-bae on-gen. 

(Ka-dinge) Na-song mosasani bel-beia 
dakakosa ho-ong, bi-sa-desanade cha-ani 
ringanikode dara-batok, an-tangtangni gando 
karittenge ganakode da gisik ra-a, jol gamcha 
kingprakde an-tangtangnaba ra-bapabo 
na-song. 

(Noktangona sokeon) Sanjeara antichi re-na 
tarijokma? Nang’ sari Ronjede 
re-angsoengjok, hai, an-chingba re-najok, 
an-chingko Dasing bibrao sengsona amenga. 

Jikgite Sanje; 


CheluAsanpa: 


(Nokningchini sketbakket ong-katbae) 
Re*nade tarimanjok, hai re-boda re-naode. 
Okdotba daksari kingsa ra-baatenga, nono 
Ranggjeba natapsi jorasa aro daksari kingsa 
ra-bachina aganenga, nokoba nakam-kariba 
dongjajok, an*tangnaba gansrena daksari 
kingsa ra-bana chanchienga. 

(Ka-dingsike) Salba-jaba sawamancha 
nokgimikna changsano gop-dake ra-e on-pana 
man-gnoksai, banal pakgipaba amjawa, hai, hai 
re-gnok. (Mil-am jako ra-e, jikko krusone 
Nobisa antichi re-anga.) 


(Ba-ra peng-a.) 

DAKMESOKANl BAK III 


(Chelu Asanpa aro uni Jikgite Sanje Dosing bibrao 
Rangtong, Bosot aro Ronjeko grongea.) 


Jikgite Sanje; (Ka-dingsmite) Pring walnin re-bajokma 
saride? 

Jika*jakRonje; (Ka'dingsike) Rangtong aro Bosot wak 
bi-sako rim-na man-ningjae adita salchuosa 
re'bajok sari, korosna tangka dongsrangjani 
gimin wak bi’sa karok cha-ako palna ine 
rim-baenga angade, sari. 

Jikgite Sanje; Mipringde cha*bajokma sari? Chingade 
cha-bakuja intang Bamon wari anxhengo 
neng'take cha-na miko depe ra-baaijok, 
bijakan dongja na-kam purako song-aia sari , 
maiko bijak mingna. 

Jika'jakRonje; Chingaba cha-bakuja, samjakan dongjae 
nakamko so-tope ra-baaia. (Apsan 
ka-dinggrima) Hai apsan re-najok, (Wak 
de-giparangko skang re-china agane, Sanje aro 
Rongjeko mikkango krusone Chelu Asanpa 
Nobisa antiona re-angaha.) 

CheluAsanpa; BobiUgnal ramadil-tongkandio grong- 
namsangnaba donga, ketchi-sambeng niwil- 
wale simsake re-tokbo, ong-jaode 
niksrapsojawane. (Salpaksa re-angani 
ja-mano Bamon wariona sokeahaon, apsan 
mipring cha-tokna ine neng-takaha) 

CheluAsanpa; 
Jikgite Sanje; 
CheluAsanpa: 


CheluAsanpa: 

Jikgite Sanje: 

Jika'jakRonje: 


Ra, na song mipring cha tokbo, anga sada 
dol-e ringenba Ja-mano cha-nadong. 

Hai na-aba apsan cha*boda, sarini na-kam 
so-tope ra-bagipan ga-sujok danang! 

Anga apsan cha ode bobil-gnal sokdik- 
nadikodc namjawa, ni’sogipa dongjaode 
jaksrapjawa, angade ja-man cha-gen. (Uamang 
apsan mipring cha-man-ringmanenba Nobisa 
antiona soke a-tip ra-e neng-takaha, Ronje 
an-tangni ra-anggipa wakchanggipok 
doregipuko kolchangdokna pale, an-tangna 
nanga bosturangko breaha. Rangtong aro 
Bosot-nakolchangsako on-aha. CheluAsanpa 
aro uni jikgite Sanjeba nanga bosturangko 
koros ka-engon, buchuma Okdotni aganatgipa 
gana daksarikode tangka bon-change ra*na 
man-jaha.) 

(Kubososo dake) Da-oba bitchuma Okdotde 
daksari dakmanda man-bajanigimin angkode 
ka-onangsimsime gingting songdokame 
dongaignok. Bitchuma Okdotnan gana 
daksariko na-aba ra-chengpabochimfDa-ora 
maichi-mancha ra-kugen, che. . . che.. na-aba 
na-jaba. 

Mainasa bitchumanara daksariko nangkuenga, 
seng-adake rokunama? Binara gana e-kingan 
noksiksa donga, nang-ni tangka on-ara 
chu-ongama? Mainasa an-tang koros ka-ja 
indakoa, bitchumararako agansimadakanan 
knadikpila, bitchumani a-sel inagita. 

Sariara an-tangnade mingsamai ra-bapaama? 

Jikgite Sanje: 


Jik a*jak Ronje: 


Jikgite Sanje; 


CheluAsanpa; 


Jikgite Sanje: 


Jik a’Jak Ronje.* 


Nono Rangjena chola siksa, daksari kingsa 
ra-baenga, sari. Anga an-tangnade ambol olo 
skoretra knirara dakanigimin koping kingsa 
ra-baenga, Tangkaan koros ka-nan 
chu-ongsrangja, indita tangkako maidedce 
bon-chipata Chelu Asanpade, jawanan botama 
sanabaan on*ama. 

Dongja sari angaba, wakkasi palani tangkachi 
chola siksa, daksari kingsa ra-bapaenga, Chelu 
Asanpaan kolchanggittamko ra-gopaia, 
kolchangsako Rangtong aro Bosot-na on-a, 
an-tangnade kolchanggni mangmangko on-aia, 
angara Asanpanan gro bang-ajokona. 

(Mikketchi niate) Pangnan Chelu Asanpade 
indake dakaia sari, tangkako ra-gopgope koros 
ka-e cha-nade bang-gija on-e bon-chipata. 
Sanan koros ka-atenga sanan on-atenga 
ma-sipilja, jikni kosako jik kimdamdame 
aldurak-mittangrakgijakode chanchigija, 
jikrongdik donpile seng-adakanan nidikjola, 
me-apa ma-atgija dakanan. 

Ra-na kolna tangka paisa dongjaode, hai 
chakattokbo re-najok (Indake Sanje aro Ronje 
sarisa Chelu Asanpani gimin golpo ka-joljole 
Nobisa antioni songona re-bapilengachim) 

Bitchumade daksari man-bajanigimin nokona 
sokeon gel-gela gepgepakon knaaibojok ang’ 
nachilde sari. 

(Ka-dinge) Haida angabaa apsan tope 
dongpaode bitchuma gitan gep-gepnaba 
dongachim sari. Na-song sakgittamko noko 

Jikgite Sanje: 


Jik a.jak Ronje; 


Chelu Asanpa; 


Rangtong: 


Chelu Asanpa: 


done jikdongoba angkoba jikchongmot 
dakkuenga aro gipinrangkoba jikburing 
deikkuenga, na-song u-ijaesa. 

Jikni kosako jik dakaigen inean, demechik 
saksakamkam Rangjeko dokchape on-nade 
sikjachim sari. Mama-adani grepe-sinjete 
dakani giminsa dokchape on-srangaijok. Him! 
Chawari rime-sale cha*pana inoba dondangja- 
ra-dangja dakaia sari, walba gep-gepa-salba 
doktepa dakaia. Burani sia Ja-man, kata 
ja-wilo su-songdilgatna man-jajokode 
brangarinajokba sari. 

Angni giminde naan ma-sia sari, bilsi anajolan 
na-songon a-jak ra.e duna sike cha-paoba, 
ukon chotning-on-ningna man-jaode unan 
palsote angkoba jikchongmot dake jakkalaia, 
anchakjaoba me-asani bilkoara 
amchakpaama? 

(Rangdatgale) Knadikpila na-song sarisani 
golpoa dakanara, angkorara, angkorara; angni 
jik bang-e kimanara, mainasa na’songara 
man-diktokenga? Hai tarakkale re-tokbojok, 
ramao matcha, mongma bang-bia, salniahaode 
chagak-su-gak grongode rama-rambi jokjawa. 

Chelu Asanpade ki sang-mikkang jikko 
krusone mikkang done re-a dakeming jikon 
ga-bilbakpilengade ho-ong uara. Jiknalaba 
ongja sanalaba dakja. 

Me-dik chano mijinma ronggittingrara, 

Su-o song-o baseja mese ki-rara; 

Sakomancha agankugen angni jikrara. 

Kaa nang'e aganoa jegrikanirara. 
An-tangtangko donmitape agane joknasa, 
Bon-kamao dosi ona bitchumakosa; 
Gana-china chuongjae sai-intatronga, 
Attamantin jikjaktokadudap bawilronga. 
Jikrongdik done jik kimdame, 

Bilgok jakgok nengskime; 

So'sojengjeng gisiko chanchie, 

Sason ka-nan changpiljae. 

Chra rakgipa angde seng-gipa, 

Ku-jike roo ku-pakmana 
Kratchaa rasongtangna 
Susagrike bil sunina. 

(Chelu Asanpa noktangona soke pakmasamo 
tugrange sada dol-e ringe donga aro jikgite 
Sanjeba kerako one dongramao neng-taka) 

Jikma*mong Okdot:(Chu-dapo asonge) Maiako ra-dame salni- 
an-dalpiljok? Anti re-ama seng-a dakama 
na-song, chengo-chengode indake anti cha-ja 
a-kang reja, angni rakmitingode antichini 
re-bapile a-ba basa dangena manpiti. 

(Rang-date chrika gnang) Maikosa ra-bagnok- 
olbagnok, tangka paisa donge re anga gita 
nikama-niama na-a bitchumachachara. 
Ramram rama chel-ako re-baama-dobaama, 
nokona sokako nanagri cha-timariba, 
chu'dapsiko asongbeke da gepgepa dak, 
bitchumaska gita jrip dongpabo. 

(Mi songjoljole) Angni aganatako 
man-bapaama? Bi-sana man-dik man-si 
dakesa, angaba Nobisa antichi re-pana 
inachim, changsamaiba angkode rime-sale 


Jikgite Sanje.' 


Jikdokchap; 

Rangje 

Jikgite Sanje; 


Jikma*mong : 
Okdot 


CheluAsanpa: 


Jikdokchap; 

Rangje 


re'paja, pante metra dake Fe-ramjoljole ronasa 
an*sengriri chanchiaia. 

(Rangdate chrika gnang) Nang-nara chola 
siksa, daksari kingsa ra baaba, jaksankosa 
rabana gualbajok, ha ia raebo. {Barako goe 
on-ata.) 

Angni nokdang dakgimino nanagri donge, 
da ode angkosa rang-ting-boting agana 
daktokenga, Asanpa achak bi-pani a-sel, jikna 
gana patna, dena chola ra-na man-rakgija jikni 
kosako jik dake jikko rongdik done gingting 
ginggitdoe seng-a dakgipasa, dakrokgija 
mangmang, angni mamang mikchipjokode 
na-song a rengki nidopite janggi tanggen. Tol-a 
inode ang’ jaksikoba chik- 

(Ku-bososo asongdate) Jrip! Na-songni 
jikjaka-gilgila dakako knadika, jawa 
nokdangode indake gilgilja-jikjakja; pangnan 
angni nokona sokode ka-ding warame 
dongakon nikja nija, galgope katsrangnasa 
sikpila angade, angni gale katjokode migron 
rongsanaba jawani abakuona regen. 

(Gisiko duk ong e) Jawa nokdangoara... 
nang’gita jikni kosako jik kimpaama? Indake 
ong-gen inean da-osa chanchienga. Angni 
bi-samitingo angku dokchape do-si-do-dokani 
giminsa, einga nang-ko kimtektekjawachim. 
Sanjeni a-selsa da-o anga dukmikchi ong'e 
gitchikoroke tangnanangengjok! Chachagiik 
chadalling kawatang man-ode, angaba mande 
ong'pagenchim! Da*oara nokkolsajok. 
(Hikhikpile grape skimenga). 

Ambigipa: 

Okdot 


Da grap, da grap ambi, Salgra Susume 
nikchang donchangesa, senga dakenga bia, 
changsade CheluAsanpakobijakakgensko 
sotgen, tola inode angni jaksiko chik ambi, 
Salgra Susimeni ku*pak ku-onjokode joke 
katjawa ambi. Janggi tange dongode na-song 
nikaigen. 


(Ba*ra peng'a.) 

DAKMESOKANI BAK IV 


( Bodamma segipa Bodampani kamko talsrange on- china chra 
wakmate Chelu Asanpachi rikanga.) 


Bodamma: 


Jikma*mong : 
Okdot 


Bodamma; 


Jikma'mong: 

Okdot 


(Mamatangni nok-balimo chadenge) Mama 
noko dongama ,mani? 

(Chu-daponi chawatbae) Aia! Sari 
Bodammasa, mainasa da-alde salgital 
nabaagita, jagital teng-baagita sokbajok 
nabajoksai saride; am-pok moraba dongpaja 
chingade, ia am-poko asong sari (asongna 
ampok ja-groko dokpronge on-a.) Nang’ 
mamaba nokon donga sari. 

Ha, bitchuma mikron nikgijakosa mi 
songatenga sari? Sanjeming Rangje maikosa 
daktokenga? Bitchuma sel-tagijakosa mi 
songata dakara kratba-cha-pajama bisonga? 
Kratchajok me-ga den-chok. Ha, mamara mai 
kamko ka-enga sari? 

(Siksikbakbak dake) Maiko agangen sari, 
an-tang jaksikjajokode, Rangjede 
ambitanggipanasa nisigilgile dong-aia. 
Basakobade indaken meseki gnang, kniding 
gnang song-chape on-enga. Nang’ mamara 
nokon donga, haiwa chidarechi kokcheng wate 
ro-enga. Anga re-angna, na-a asonge rosobone 
sari. (Bodammako noko donange chidarechi 
katjoljole segipako rikanga.) O, Asanpa nang’ 
namchik Bodamma nang-ona re-baa, songo 

CheluAsanpa: 


Bodamma: 


CheluAsanpa: 


Bodamma: 


CheluAsanpa: 


noko maiba a-sel ong-akon, gro-daka a-jak 
ra*an dongama, jekoba re-bae sing'C sane 
talrikebo. 

(Kokcheng watako don-tongbae jako atte ra’C 
nokona re'baa) Ha, mainasa jadabimara 
da-alde re-bara? Songo-noko bobil-gnal 
sokama ma noko jamo maiba a-selrang 
dongama? 

(Jajajiji dake) Nang’ boning Bodampani a-jeik 
ra-a, duna sikakosa sing-rok sanroke 
nidilchinasa aganna re baa. Sko matbitipja 
ku-sik gengreng ki-sokja dakpile sal napja 
walba seng'ja, angkosa namjanike doke-sate 
golmal-kajia ka-simsima dakenga, mama. 
(Segipa Bodampani naringgija dakani gimin 
mamatang Chelu Asanpana ma-ringe-ku-jike 
ninibanbanie sinti do-pilgime agana.) 

Ha, indake ong bebeode songna nokna, jat 
maharina moskil ong-gende, uko talsrange 
donode nambatgen, sakki sabit dongama, 
mandeara sawa aro obostarangara maidake 
ong-chongmota? 

Nang’ boning Bodampara kokcheng watna 
wa.ding den-na ine re-anga dake Sanremani 
e-sal akna re-angachi re-rikange besa kae 
chame jike roako, Chongdokpasa nikbaenba 
angnade sakki on-e agana, anga an-tangde 
nikja maina tolede aganna, mama. 

(Mikdenden nitate) Na-a an-tang mikrontangchi 
nika dongjaode tol-e amit-intekasa ong-aigen, 
niksingset-nisingseteuia dakaiode ong-jawa. 

Bodamma: 


Chelu Asanpa: 


Bodamma: 


katta ke’jawa gro sijawa kakket sakki dongna 
nanggen, ong‘jaodemoskilong'gen,jadabima. 

Oe mama, an-tang mikrontangchin nikagita. 
Angni chidareo chi ko'cngon Sanrema kok ole 
uchinin re-pakbaako anga niksoa. Uni 
jamanosa Bodampaba wa*ding ripee apsan 
ramakon rcbaako nika. Unigimin, uamang 
dongaride ong-chongmotja ine anga nika. 
Bodampani nokona soko bachikosa kok 
wa-ding den-a ine angni sing-on, angkosa 
rang-san knio rim-e salwingwinge ga-tingaming 
dokaming dakskaa, nipabo jakrang ja-arang 
dokani bogang bogang dake dongenga. Ja-aba 
name re-na man-brekujaenga mama. 
Basakobade janggian sisrangnaba donga. 

Song -noko jikjak giso dakakoara nie 
dongtokaiama, ang’ jongska-adatangrangara? 
Songtangon chra attepong, chra 
samchengrang dongachimde bi-songara. Ma^ni 
matdangdikanan ba-a, noni jombimonganan 
dona chra depantekoara, maikosa uamangara 
nidat’kuake dongtokaia? 

Oe mama, chra-attepong chra samchengrang 
donga dongade, dongoba chra-ki-golrarasa, 
bikmatangko takkinna doke, ku-siktangko 
rerebok sike chadamblong-ringdamblong 
daknasa choliaia. Bimik nikja katta man’ja 
noksam nokgilo donggipa chrarangde.Mami 
matdangdiko noni sinti-do'pilgimo dagrange 
chimpronge daknade baatja ma-manja. (Chelu 
Asanpara an-tangde chra-wakmate 
ong-anigiminsa jeko daknaba bil man-gipa. 

Chelu Asanpa.* 


Jiknia*niong: 

Okdot 


Chelu Asanpa: 


Bodamma: 


mosa-boningnamisilgijagipa, noa-namchikko 
grepe-sinjete dakgipa chra-wakmate ong.a ua 
jeko agana ukon manina nangaia aro jeko daka 
pe-galna man-ja.) 

O bitchuma, nang’ sari Bodammana togijako 
kolamkan on-atbo, tangode re-angpilna 
salnianggen. 

Hai sari togijako enggale galbo. 
Changsamangmang re-baobana-ade, do-bisa 
miktot nangaba, wak bi-sa karok cha-aba 
dongjae, mamingko nikrokangjaengjok saride. 
Nang’ mamani a-selan jila kaakoba dondangja. 
Nang’ mamani kamko aganode, ama-sarikosa 
dokama-inteka gita dakaigen sari. lako 
ramadilo tongkandio mibang-chongchang 
napnaba donga sari, iako ra-angpabone. 
(Rongjanggiko on-ata.) 

Angni sokangkujana kingking golmal kajia 
daksonabe chakchike tom-tom dongsotokbo. 
Songni Nokma aro chatchi maharina 
agansobo. Wak bi-sa karok cha-ako do-bisa 
miktot nangako sandisobo, angade 
kratchajawa mikgil sijawa. Songga nalsani 
chatchi maharide salgrame re-bagen, 
uamangko maikai jakari watatgen. 

E>e sari angade re-gnok, tange name dongode 
mama baksa re-angpabone sari, Bodampani 
kamko nikbakande.(Bodamma rama re-na 
nikpilgija grape mikchi etbakjoljole 
noktangchina re-angpila.) 

(Ba*ra peng’a) 

DAKMESOKANI BAK-V 


(Jasani Ja-mano Chelu Asanpa uni ma-ani song Chijranggre 
ona re-ange boningtangni kamko sandia.) 


Chelu Asanpa: Ma-ani songchi re-naba a-sel bakrobiengjok 

salba salgrambiengjok, hai bitchuma 
£in-chingba da-alde re-chongmotna nanggnok 
jakraraoba nenggiraoba, hai taribojok. 

Jikgite Sanje: Ama-sarichi nio-manichi re-nadonaba, agrang 

kaaba jenggam goaba dongpajanan mikgilsikja 
ja-kudeja, kera ole manggot chale, matchu 
pongrong chalangko moe re-osa krapaa 
nitopaa danang. Jakrarade maidake 
kratchachok me-ga den-chok. 


Chelu Asanpa: Indigita rama chel-ako sale-moe re-naba 

alamala ong-ja danang, misal depbo bijak 
srombo, salsnini angdeko walsnini nonoko 
alamala sikkrongkrange ra-boda. Ramadilo 
tong-kandio mibang chongchang napnaba 
donga, rongjanggi rabo. (Re-chakatna skang 
Chelu Asanpa ga-timrao changsa mil-am 
dongru ki-meko ra-e seppi matchengchikako 
de e ga time grike re-chakatna torechenga.) 

Ka Chalang Goera, Chelu Asanpa, 

Troska baju gandana, 

Bobil sokognalnao 
Kena sikja an-dil moja; 

Amani a-songna apani chigana! 

Bodamma: 


Jikgite Sanje; 


Bodamma: 


Bodampa: 


Bobil dingna warachakna nanggo. . . . 

Ka ChalangCheluAsanpa. 

(Mil'am riprap seppi gangjap jako ra'C jikko 
krusone re'angon, attam srisrio Chijranggre 
songo, sal jagring chokonjok, kimbri andalsim 
dako songona sokeon, chikabrikjajok, se-eto 
an-gil sajajok songni manderangde.) 

Ka Chalang Chelu Asanpa. Ma-ani 

matdangdikona re-baa, noni amo tuana 
sokbara (tim changsa ga-time, chrak bilsa 
soneko satchoke, ma-ani nokkra gadojok noni 
segin donao asonge,) Apa rakgipa dongama, 
ama ba-gipa nikama? (Nokningchi napange dun 
changra pakmasamo asonga.) 

(Nokmechikoni ong-katbae) Aiao! 
Manisongba sokbaa, danang! Mittelbejok kusi 
ong-jok. Hai anga rim-sona kerako onat 
manisong. 

Ama sarichi re-oba jakbak jabak jakrarasa 
sari, chingni dila-chonako maiko agankuna. 
Nokkimachi chichotpile dilbiongjok chingade 
sari. (Chu dikchokko ra-one chusimrao dona) 

(Onggalo chuak kaako ra-onbae) Rama re-a 
neng-aniko, ha mani du-kapat. Oh Bodampa, 
ua dun noksiko tusigipa nomil gisimko 
de*misae dokspoe niboda, mikrakjokma 
mikrakkuja? Gitok kae gana kike niboda, 
maidakesa asongdate roarongjok. 

(Salsnini dedeko, walsnini angdeko gana kike 
seng-ki tet-e) Ha, boning neng-aniko 
wanggrangateni. (Jakgitoko sike kanata). 

Chelu Asanpa: 


ChraAttepong: 

Nokgilpa 


Chra Wakmate: 
Chelu Asanpa 


ChraAttepong: 

Nokgilpa 


(Grok grok ringateming) lasa oe, amani sok, 
ua angjong Nokgilpa, anggri Warepanaba 
pongprak kanat, Joningpa. 

Mama dal-gipa ada seng-gipa an-chingkode 
sai-manengnaba dongane angjong Warepa, 
ong-akosa agangen manenggen biaba danang, 
chakchike knatimbo. 

Angjong Nokgilpa, anggri Warepana pongo 
ponggrongat, Joningpa, knabo angni jonga 
grirang, a-ma ma-nokni noko amit-inteke songo 
noko jikjak giso dakenga ine angna kobor 
sokanga. lako aganskie namatani na songni 
kam ong'jama? Jawa cheepe-chonnike 
dakoba, na songan danil gita_kingchakbo, 
seppi gita nelchakbo, anga a*gilsak pilsachi 
donggipade maiko nikatgen? larang pilakan 
na-simangni kam ong-ama ong-ja anggrirang? 
Bima ma-dokkruna dongija kimit-jachote 
dakakoba na-simanga nie dongaigenma? Jawa 
studape dakone chonnik-onchepoba 
na-simangan chaknagipa king-nagipa 
ang'grirang ma-sie ra-bo. 

Oe mama kakket chong-mot, songo-noko 
jikjakna gisona skangan anga re-bae, chite 
apsan ringtokbo, me-dik te-san song-tokbo, 
abakkuo ramadilo apsan retokbo, songgana 
adil sikode, nalsana agal soode namjawa ine 
jikma jiksena aganangjok, angni ja-man- 
ja wilosa dokgrik-satgriktaie songjal-a-jal 
daktaie golmal ongtaia, mamani adani agan- 
skioba ga nangja nangrimjaode chon*kal 
bon kal mama, chingade kratchajawa jaksi 

ChraSamcheng: 

Warepa 


Chra Wakmate: 
CheluAsanpa 


chikjawa. Je dongako salrimrim den-rimrim 
dakataigen, mama. 

Jikma jikse dokgrik ingisie dakani salon anga 
re-bae aganepaa mama, nachil nakongkepchiba 
knapajadakaia; dokojanggil sagija bolbigil, 
ino nachil songgija wak nachil. Okko noko 
donede re*bajawa, jaktomari mangmangde 
sokbajawa, unigimin grong-wadareko 
den'tokna, chibet oktongsiko su'tokna 
nanggen, sani asel. 

Katta ragijani biteko knalo man-gen, knal salo 
songgimik tom-e sandigen. Unigimin songni 
nokni oktongsi mikkuek saksakoba 
watchanggija dongpachina aganbo, wak bi-sa 
karok chh-ako, do-bisa miktot nangako sandie 
tik dake donbo, angade kratchajawa mikgil 
sijawa. (Chu ringjoljole mamasa adasa 
ma-drang ma*nokni noko, Bodampani 
kamnigimin agangriktoka) 


(Ba-ra peng*a) 

DAKMESOKANI BAK VI 


(Salgipino songni nokni, songga nalsani chatchi maharirang 
tom batoke Bodampani sa-rao anti cha-a.) 


Chra Wakmate: OBodampa, songni nokni, songga nalsani 

CheluAsanpa manderang re-batokgen, uamangde 
oktangtangko noko done re-bajawa, gro daka 
a jak ra a ingipade ramram ong*ja aro 
jakraraderebajawa. Unigimin uamangnade 
mipal sampalko dakna nanggen, chibet 
oktongsi, matchu golengsi dongode 
anggrisongko(chrasamchengiangko) agane 
kam ka-atbo. 

Bodamma; (Ehik ong*e ka-a nangbee) Bachisa a-songdate 

roenga Bodampara? Nang*ni naringggija pante 
agollek dakani a-sel, alamala dal-ako dakode 
kratchapilaigen, chuongjawa okgapjawa.Ua 
bolotko den bo, dimbil ja tingo kagipa 
chibetko su'bo, chamchina bon-china. 
Nokdangba dakjawa bakuba nikjawa, sani 
a*sel? 

Bodampa: (Mikdalongdalong nitate jikgipako rang'date 

agana) Angni a*selsama? Nang-ni a-selsa, 
donggijako amitketkete Chelu Asmpako 
rikanga dakani a*selsa, bani Bodamma, bani 
Sanrema, setangtangko kratchaata 
jaksichikatara mai namgniko man*gen? 

Chra Attepong: (Chrikdate) Na-songni bel-bele jikjake roako 

Nokgilpa angade knatime rojawa, songga nalsana angde 

tnikgil sijawa, rasong chon-jawa. Oh, anggri 
Warepa, a-keo gol-motgipa, ekgile chitinggipa, 
grongwadare ki-me saoreko salbae mobae 
me-su-samjakna taridilbo, daken anga donga. 

Chra Samcheng: (Ka-dingsike) Ra, ra, ang’ jongrang ra, ra 
adarang, mosarang boningrang, samdang 
den-bo bijak chekbo ua chibetko rim-bo, 
dal-bata matchuko den-bo, tari-tilonge 
song-tok chantokbo.(Warepa manderangko 
dadadidi dakdile kam ka-na ku-mongdila.) 

Chra Samcheng-: Hai hai mamasong adasong, mosa-boningrang, 

rang Kujol, Mikjol an-chingni kaman, bilding-bildang ka-tokbo. 

Borot aro Bosot (Saoba samdang den-jok,saobabigilkikjok, 
indake uamang matchotkujana king-king 
song-a chanani kamrangko ka-diltokaha.) 

SongniNokma; (Chokkio asonge) Songni-nokni, songga- 
nalsani manderang re-bana nabana 
nanggiparang mosa-boningrang, chra- 
depanterang, chatchi-maharirang 
nangchongmotgiparang sokbatokjokma? 
Sokbatokjok ong-ode, anga indake 
aganchengna namnika. Knabo ripengrang, 
songko-nokko dilgiparang, dongdil- 
cha-dilgiparang knibokgipa-warongsigipa, 
man-e cha-giparike donggipa, chra-rakgipa 
angde seng-gipa, da-alo an*ching Bodampa aro 
Sanremani kamrangni gimin sandina ia sa-rao 
tom-tokenga, nama namgijako sing-sandie 
niengon, kakket dake bichal kae songko- 
nokko tom-tomate namatna ine tom-enga. Anga 

Chra Wakmate: 
Chelu Asanpa 


Songni Nokma: 


Songni Nokma: 


Bodamma: 


iiamangni kamko sing’sandigen, unigiininangni 
sandimitingo kattani bidingko niamni re-ako 
tom-tome knariktokbo. Saoba an-tangni 
ba-rima-sokchioni krepe sinjete aganskina 
nangoba, angni sandimanani ja-mano anga 
na-simangna cholko on-gen. Unigimin 
sandimitingo darangba golmal ka-na man-jawa. 

(Jinmachiko mikdenden niate) Songni Nokma 
da-o bichal ka-gen, uni ja-mano anga sandigen 
darangba dokna-satna aro ku-atogija 
kattarangchi sae-sappina man-jawa, ong-jaode 
gro sijawa, katta bon-jawa, jrip knatimtokbo. 

Bodamma na-a ianona re-bae chadenge 
jinmani mikkango aganbo. (Nokmani 
mikkangona Bodamma re-bae chadenge jaksi 
pe-ropropa.) 

Atcha Bodamma, na-a nang-ni chra rakgipa, 
angde seng-gipa aroba songni nokni ret- 
jangkerangko nang-ni sa-raona mainigimin 
tom-ata? Nang-ni tom-atani miksonganiko aro 
pilak ong-a a-selrangko rongtale aganbo. 

(Jinmani mikkango chadenge) Angni segipa 
Bodampa kok-wa-ding den-na ine pa-sike, 
Sanremani e-sal akna am-bol sotna re-angachi, 
re-rikangpae chame jikana ka-gimalana. 
Uamangni re-angako nikbae Chongdokpa 
angnaagana. Salari-dongjangchioba Bodampa 
asolba Sanremani nokchicheksa rokama 
dakaia. Nika dongean chame malean attam 
pringoba nokon sikketja bingbangjade 
Bodampara. Pante ajora gita balbing balbing 
dakaia. 

Songni Nokma: 


Bodamma: 


Songni Nokma: 


Bodanuna: 


Songni Nokma: 


Bodampa: 


Bodamma, nang'ni agaima nanggipa kattarang 
boD'jokma? Na-a jeko nika aro knaa pilakkon 
aganbo. Ja*man ja-wilo tale sing-paja sanpaja 
ine aganna manjawa. 

Angni chidareo chi kosomitingoba, Sanremani 
e-sal ake am*bol ole re-baako anga niksoa; uni 
ja-mano adita donge Bodampaba apsan 
biapchinin re’baa. Bodampako, bachikosa 
wa'ding den-ne re-baenga ine sing*rikpaoa, 
mikteng mikreng niarisa joljol reanga dakaia. 
Unigimin uamang dongaride ong'chongmotja 
ine kratchaoba jaksi chikoba angade talsrangna 
ine Nokmasaneko, chra-rakgipa, angde 
seng'giparangko okame timmole tom atenga. 

Na-a an*tang mikrontangchi uamangni 
dongrim-rorimakode, turam tue dipa doke 
roakode nikchongmotade dongjama 
Bodamma? 

Nokma, anga tolede aganjawa, uamangni 
bolgong mala ta-jong cho-akode 
nikchongmotja. 

Bodampa, nang’ jikgipa Bodammani agana 
kattako na a knarikakonba? la kattarang 
kakket ong-bebeama? Tol-e agannabe, indiba 
onga aro ongja kakketkosa aganbo. 

(Nokmani mikkangona re bae chadenge 
a-chiko nikome aganchaka) Oe Nokma, anga 
kokcheng wate rona wa*ding den na 
re-angbebea, indiba angade Sanremani e*sal 
akakoba nikja aro re*angaba dongja. 
Bodammasa tole agana dakenga. 

Songni Nokma: 


Songni Nokma: 


Sanrema: 


Songni Nokma: 


Songni Nokma: 


Na-a maikai re-angaba dongja ine aganenga? 
Na-a an-tangan kok vv^*ding den'na re-anga 
ine aganenba da‘0 re-angja ine aganani orto 
mai? Nang-ni jikgipaba apsan biapchinin 
re baako chidareo niksoa ine agana. Na‘a 
nang'ni jikgipako chidareo nikbaja? Kakketko 
aganbo. 

Sanrema ianona re-bae aganchakbo.(Sanrema 
Nokmani mikkangona re^anga.) Na-a 
Bodamma aro Bodampani pilak kattarangko 
knaakonba? Nang-ni am-bol sotna, e-sal akna 
re-angachi Bodampaja-rikange chame mala 
gimal kaa ine nang-ko aganenga aro 
na-simangni apsan bi-apchini re-baako 
chidareo Bodamma niksoa ine aganenga. 
larang kakket ong-ama? 

Oe anga am-bolsote e-sal ake chiga ramakon 
re-babebea, indiba Bodampakode anga nikja 
aro angchi re-angaba dongja. Chengonin je 
kamnaba chiga ramakode je mandeba 
re-tokpaenga. Una amit intikaiaode, nangan 
salo beidia ramako re-skagnok? 

Chiga ramakode jebaje somoioba re-gen oe, 
indiba na-simanga ua salo maikai apsan 
bi-apchini apsan re-bana nanga? Na-a aro 
Bodampa jechakasan ong-aia, Bodammani 
katta kakket ong-a ine pilakan nikrikenga. 

Choi^dokpa, Nang-ko sakki sale Boddamma 
aganenga. Na-a ianona re-bae jekoba 
aganpabo. (Chongdokpa skotangko jakchi 
siksike re-baenba Nokmani mikkango 

Chongdokpa: 


Songni Nokma; 


Chra Wakmate: 
CheluAsanpa 


chadenga). Na’a Sanremani am-bol sotachi 
Bodampani re*angako nika ine na-a 
Bodammana aganbebeama? 

Angni chidareo aumitingo a*bidingchi am-bol 
sotakode knaatenga, Sanremaanma 
saobasama ukode angaba uija danang, indiba 
Bodampani atte ra-e re-angakode anga 
nikriken, bachina atte ra-e re-anga ine 
Bodampao sing-e rorika. Unon ua kok-wa-ding 
den-kuna ine aganchake re-anga. Indiba 
bachibaanre-angama, Sanremachinre-eingama 
ukode angaba ma-sija. Bodammani 
Bodamp£iko nikpaama ine songo sing-ani 
giminsa Bodampade atte ra-e chidare 
kosakchi re-angenga inesan anga Bodammana 
ageinbebea, indiba Sanremaming roako nika 
inede angaba aganpaja danang, maina tol-ede 
agangen. 

Bodampa aro Sanrema, Chongdokpani sakki 
on-ani aro Bodammani badi ka-ani apsan 
ong-bebea ine ia sa-rao tom-gipa pilakan knaa. 
Na-simangni kam ba a-selko nikjaoba, 
chidareo sakgni manderang na-simangni 
re-angako aro re-bapilako nikrikgipan sakki 
ong-a. Unigimin chinga jawani mipalko cha-e, 
jawani gamko ra-e timangjok ja-gujok ine 
na-simang dosko ra-genma? 

Bodampa aro Sanrema knatimbo! Nokmani 
bichal namen nambejok aro kakket bichalko 
ka-aha. Songni-nokni, songga nalsani 
manderangba namen ma-sirikaha. Uni gisepon, 
Bodampa aro Sanrema, na-simangni kamni kri 

Songni Nokma: 


Sanrema: 

Bodampa: 

Songni Nokma: 

Bodamma; 


nasimango dos donga aro ua dosko na*simang 
lana nangchongmotgen, ong-jaode gro sijawa 
katta bon*jawa. 

Knabo songni-nokni manderang, chra-rakgipa 
angde seng gipa na simangna aganaha. 
Unigimin Bodampa aro Sanrema, na-simango 
dos donga ine nikaha. Da-o dos-ni kri so-malni 
daiko Bodampa aro Sanrema tangka 
kolchangsachiko gamna nanggen uko 
na-simang gamgenma gamjawa? Gamgen 
ong-ode Bodampa, Sanrepana gambo aro 
Sanrema Bodammana gambo. So-malni daiko 
gamna tarik ra na man-ja, da-on sroeba 
ra-chakeba gambo. 

(Sanrema mikchi tilong tilong ga-ake) Dosni 
kri sroe ra-chakeba gamaignok. 

(Mikgilgep mikgilgep dake Nokmachiko niate) 
Me-chikan gamna ku-rachakani gimin angaba 
dos ong-paaijok, angaba so-malni daiko 
gampaaignok, Nokma. 

A-chikni niam-reti gita, jakjipana jakpasa, 
rimbrakana jaksamgittam, til-ekana 
kolchangsachi, sekkamana kolchanggittam 
gamani niam donga. Da-o Bodampa aro 
Sanremani kamara til-ek-an-chaani daiko 
kolchangsachi gamna nanga. Unigimin 
Bodammara nang-ni Sanremako gro rim-ani kri 
Sanremani dai gamako ra-bo. 

Nokma, Sanremasa angko mande ra-ja 
erisotja, indakoba angade biko ka-oba nangja 
daikoba ra-ja. Baditako anga cha-kiname 

cha-nama? Sanremani dai gamako da*o ra-e 
sako angara ama-sari chankugen, ra-jatektek 
chajatektek. 

Song0i Nokma: Gro daka a-jak ra*ako matchotatna, jinmani 
mikkango Sanrema, Bodammao kema bi*e 
salam ka-e watgrikbo aro tom-tom songo- 
noko ku*mong nangrime dongchimbo. 

Sanrema; (Mikchi etbakjoljole) Angko kema ka-bo 

Bodamma. Anga nang ni kosako achak 
korechaa, walja ga tinggelani kamko 
dakmanjok. Anga mikkangchide indake 
daktaijawaha. Chasongnaba janggiltike 
an-mitineba dakaibojok Bodamma. ( Sanrema 
aro Bodamma kema ka-grike salam ka-e 
watgrika.) 

Songni Nokma : De ong-jok, mikkangchi salari dongjangchio 

wakrampak do-rampakna re-o ramadilo 
tong'ktindio grong namsaugoba, nijeinggile 
janggil tike daknabe. Ku-mong nangrime 
dongtokbo. 

(Gro sijok katta bon-jok matchu wak dokako cha*e ringe repa- 

ski godap-chanchoke, sa-ra roa anti cha-ako bon-atjok.) 

(Ba*ra peng*a) 

DAKMESOKANI BAK VII. 


(Salgipinni pringo CheluAsanpa Chijranggri songoni, an tang 
songtangona re-bapilna ine bon-kame boningtang Bodampa 
baksa agangrika.) 


Chelu Asanpa: la salaram jol a-jolo da-ororo bobil gnal sko 

sole dakgrik-dinggrikgipa dongama dongja? 

Bodampa: (Chelu Asanpakonitate)Jiksakgittamkimgipa 

Bik-a Ranjapa donga. An tangtangni jik- 
dedrangna kenchaktingtinge, ramao mande 
saksa grongna man ja, songo mande a'gital 
saksa napna on'gija dake, bobil dinge sko sote 
songko nokko dongdilenga, ako chadilenga. 
Ua songjolchide re*angna nangja boning. 
Nang'koba wa^awa, nang’naba kenjawa biade 
boning. 

CheluAsanpa: Oe bibima! Bik-a Ranjapasan Chalangma, 

biasan matgrikma? 

Bodampa : Oe boning, biade ramao bra done, gongtil sale 

timsoenba bobil dinggipasa, nangko grongo 
namsangoba watjawa, sko sotgen bijak akgen, 
mandean mangnamgijagipa. 

Chelu Asanpa : Bobilna kenasike an-dilmoe re-bagipa ong'ja 

angade, re-na nanggipa ramakode angade 
reaigen. 

(Bik-a Ranjapa, Chelu Asanpa ma songchi 
Chijranggreona re’baa ine knasoengon, badia 

CheluAsanpa: 


CheluAsanpa: 


ramako re-bapilgen ine uko bobil dingna sko 
sotna mangsonge dongengachim, maina Bik-a 
Ranjapa Salnaratn Mikgitchakni saksa 
matgrik, bobil dingrakgipa, sko sotrakgipa 
mande ong-achim. Chelu Asanpa mipring 
cha-mane ringtnanenba songtang-noktangchina 
re-bana ine, ma-ni nokra chokonjok, noni segin 
ong-one re-chakatna skang ra-bi-gosale 
toreaha .) 

Ka Chalang Goera CheluAsanpa, 

A-songtangchi re-nachigatangchi jokna, 

Bobil grongo gnal namsango, 

Troska baju gandana, 

Kenasikja an*dilmoja, 

Ka Chalang Goera CheluAsanpa. 

(Chelu Asanpa ra-bi-gosale songtangchina 
re-bapilengon, bobil gnal timsoe rosoe sko 
sotna bobil dingnaba donga ine ramani pakpil- 
pakwe nijoljole, samtangtango chagipa 
samdim boldimrangko den-chipchip 
satchipchip dake re-baengachim. Salpaksa 
re-angani ja-mano, ramani jakrachi dal-begipa 
prapma sanimako nikeaha. la prapmao mitde 
mandeba dongna rona namgipa chetknanggipa 
biap ong-achim.) 

(Gisiktango chanchichipe ua prapma 
sanimaode bobil-gnalba timso rosonaba 
dongawai ine chrikwate an-tangni jakrimra 
mil-am pakkre galdoe “Ka . . . Chalang Goera 
CheluAsanpa” ine bilsa prapmako den-aton, 
chotsrange den-na man-jae, prapmaon 
den-sipa gita dake, mil-eunko salokpilna 

Chelu Asanpa: 


Bik-a Ranjapa: 


man ninsajok. Indakmitingosarang-san Bik-a 
Ranjapa, dakbibijok na ade a ko a pegipa. 
ading sipegipa nanggo, nang-kon sengsoenga, 
nang kon am soenga ine mil am sneng galdoe 
Chelu Asanpako den atoara, pakbilbang 
paksako pakchita gita den*atmanjok .) 

(Chrikwate) Dakbibijok da-alde nang-chi 
jakskangjok ine aganjumange via bi-apon Chelu 
Asanpa janggi galjok, ma-kimajok. 

Ka Chalang Goera Bik-a Ranjapa, 

Amani a-dokna chakgipa kinggipa; 

Apani akingna chilgipa peng-gipa 
Oe, bebe Chelu Asanpade, 

Nang-nan sengsoenga, nang-nan timsoenga, 
Jikdok kimgipa Chelu Asanpako, 

Sko sotjok oe, bijak akjok wai; 

Ka Chalang Goera Bik-a Ranjapa. 

Jik-ajak kimgipako, jiknongdik dongipako, 
Makimitjok chongtasijok. 

Ka Chalang Goera Bika Ranjapa. 

(Chelu Asanpani jikgite Sanjeko Bik-a 
Ranjapa noktangchi rimange jikgipa kimtaiaha 
aro Chelu Asanpani skoko sote noktangona 
ra-ange rengsi sike donaha ) 

(Ba*ra peng’a) 

BONAHA 

Ortorang: 


JIKMA'MONG: Ian chasongmol roe chachagrike jaksu-rime, 
do'si do-doke kimgipa ong a. lakon Jaksurima ine A*chikrang 
agana. 

JIKGITE: Skanggipa kimgipa jikmamongo bimikja’si dongjaode 
ba ba-nang-chinangpajaode, nosarikon on daptaia. ukon jikgite 
ine agana. 

JIK-DOKCHAP: On*dap-songdapna skang jikgitegipa ajak ra-e 
dunasike demechik donga ong'ode, ukon dea-jak ba deburing ine 
agana. Ukon ma*gipa an'tangni pagipa-wanggipana onchape kima. 
Maina A'chikrang nokdangko pibpilchichi dakna sikja. Indake 
on-chape kimgipakon jikdokchap ine minga. 

JIK A’JAK: Ian okria cha-asiani salo a-jak ra-e dima-sike bilsi- 
a-najol janggi tanggipa mande, an-tangni a-jak ra-ako duna-sikako 
nokgipana chote-on-e nioba amsokjachim. Indakgipa kangal- 
cholgri bi-sa rna-gri mandeni la-gimin-chaginiinko chote game nioba 
amsokjaode, uni palo jikdake jakkalachim. Indibauame-chikko 
noktangona limange jikchongmot dake kimna dongnade man-jadiim 
. Indakgipa obostao kimgipa me-chikkon, jik-a*jak ine agana 

JIK NOKKOL: Gipin mahari-chatchi dongnape cha-pa- 
ropagipako seke-bile kimdapode, ua me-chikko uni 
jikchongmotgiparang ka-sagija simsakgija bregimin nokkol gita 
jakkalachim. Indake ua me-chikko man-ode ua nokoniko a-rikgalna 
jotton ka-rongachim. Indiba segipa tangenga dipet uko a-rikgalna 
pajachim. Jensalo segipa siangahaon, ua me-chik nokdangni je 
gamrangkoba man-paani niam dongjachim. Uandake an-tangni 
gankap-chinkap ba-ra-suriko tomchetchete nokdangoni 
ong-katange brange-gitchoe janggi tangna nangachim. Indakgipa 
obostao ga-akgipa me-chikkon jik-nokkol ine agana. 

JIK DURING: Achik matgrikrang S(»ig chel’achi re'ange, badiaba 
songo noko matgrikska donga ine u*iode, ukon bobil dinge skosote 
uni jikdekon an-tangni jik dake kima donga. Una agreba anti- 
a-kang re*oba jeko nika jeko man-a ukon drae-pangpike jikgipa 
dakbaronga ina. Indake pilak biaprangon Chelu Asanpani jikgipa 
dongaiachim ina. Indake chengo Chelu Asanpajikko rongdik 
doiq)ile kimanigimin, jikba bang*a, asking goreba bang-a ine agana. 
Indakgipakon jikrongdik ine agana. 

CHRA SAMCHENG: Songo noko maiba a*selni gimin mela- 
saldongani somoio, mani noni kam a*selo gro jena katta agana, 
bimik bichu-nikpajae, samcheng den e bigil kike taritilonge, 
me chikrang baksa songchap chanchap daknamangmang 
choliaigipa aroba ku sik wa singtok bikma asingkok dake 
cha-betbongna gongaigipa chra depante-sameakon chra 
samcheng ine agana. 

CHRA ATTEPONG: Ma ni noni je kam a*sel nangani saloba, 
uchibikbikjechi bakbakdake rikjengjeng chajengjengnajechakagri 
gonggipa aro bewalari golmaliangko dagrang chimpronge namatna 
man*gipa manderangkon chra attepong ine agana. Indakgipa 
chra-depanterangkon nangan salode jakkaltobata ine agana. 

CHRA MONGTING WA-GIJATING:-Ma ani nokdango 
skanggipa dal-batgipa depantean, je a-sel ong-oba katta 
aganchenggipa gro jechenggipa chra depante ong-a, uni jongdrang 
ba gipin nokdangni chra-depanterang nokni dal-batgipa depantegri 
mamungkoba dakna bil man-ja ba bilgri. Nokni dal-batgipa 
depantesa ma-ani noko bilko man-batgipa ong-a, maiba kamnigimin 
dal-batgipa depantegri jongdrang ba apsan maharini jongska- 
adatangrang jekoba dakbo, nokni dal-batgipa depante namnikjaode 
uko pe-e- galna ba jegalna man-a, dal-batgipa depante gri 
mamingkoba dakna man-ja. Indakgipa bil man-gipa chra 
depantekon chra mongting wa*ge ja*ting ine agana. 

CHRA WAK MATTE: Mani-noni kamo, chatchi maharini a sel 
ong’ao kena-sikja an'dilmogijagipa, obostarangko name ma-sigija 
jebasi knaramramani gimin regijagipa, mai a-selnigimin mela- 
saldonganiko dakengachim uko jetjetari rikanggipa mande agane 
on-jaskal ramram chakatgijagipa mande; chra wakmatte 
re-angahaode, jedakgipa a-sel ong-a obostaba ong-china, ua 
rakbegipa kattarangchi grepe sinjete namatna aro matchotatna bil 
man-gipa ong-a. Indakgipa chra depantekon chra wak matte ine 
A-chikrang agana. 

